
192431) 


Ce a putut să spună 
Cristoiu despre 
Șoșoacă: Este o 
dronă a Sistemului 
care se bășește cu 


ActiveNews se confruntă cu cenzura pe rețele sociale și pe internet. Intraţi direct pe site pentru a ne citi și abonaţi-vă la buletinul 
nostru gratuit (/inregistrare-newsletter). Dacă doriţi să ne sprijiniți, orice DONAȚIE este binevenită (/sustineactivenews). Doamne, 


ajută! 


O ascultă articolul 


a ora redactării acestui articol încă nu venise de la CCR motivarea (disponibilă mai jos - n.n.) într-unul dintre cele mai 

mari scandaluri politice post-decembriste, al eliminării Dianei Șoșoacă din cursa prezidenţială printr-o decizie a 

judecătorilor pe care niciun jurist de calibru nu a putut-o explica plauzibil pînă acum. Dar au apărut alte documente, și 
ele sunt absolut halucinante. 


scandalul e foarte probabil orchestrat nu de PSD, ci împotriva sa, de către forțe oculte. 


Analizînd una dintre contestaţiile care au dus la scoaterea eurodeputatei din cursă, începem să ne întrebăm dacă nu cumva 
acele forțe oculte și-au propus să ducă partidul politicianei pe locul unu în alegeri? 


Doi cetățeni diferiți, Mihai Gheorghe Ursa și Amalia Bellantoni, au depus contestaţii la BEC împotriva candidaturii Dianei Șoșoacă, iar 
CCR e decis în favoarea lor. Nu ştim care dintre contestaţii a atîrnat mai greu și ce conţine cea a Amaliei Bellantoni. 


gaz sarin! - VIDEO. 

Scandalul CCR - "o 

operaţiune a Dar contestaţia lui Ursa e ceva de bezna minții. 

Serviciilor” (prima- 

pagina/Ce-a-putut-sa- 

spuna-Cristoiu- Avem de a face cu o contestaţie pe bază de supoziţii, prezumții și pe o colecţie de acţiuni și declaraţii ale eurodeputatei așa cum au 


despre-Sosoaca-Este- A A ă să N A E E Si 
o-drona-a-Sistemului- fost ele reflectate în media. Spre exemplu, reclamantul susține că partidul SOS nu putea strînge semnăturile de susținere pentru că nu 


care-se-baseste-cu- i i 
gaz-sarin-VIDEG.- are aleși locali. Case closed. 
Scandalul-CCR-o- 


operatiune-a- | : i : Ă î i Ă ct A , , : Fi = 
Serviciilor-187602) Reclamaţia are și serioase fracturi logice: Ursa susține că legislaţia interzice partidele cu discurs extremist, care încalcă normele 


constituţionale, incită la ură șamd, iar asemenea partide nu pot desemna candidaţi prezidenţiali, deci Șoșoacă, pe cale de consecinţă, 
nu poate candida. Altfel spus, Șoșoacă e victima propriului partid. Pe deasupra, Șoșoacă face des afirmaţii prietenoase despre Rusia 
ori declarații antisemite, iar aceste fapte sunt reale, nefiind necesară demonstrarea lor, mai susține Ursa. 


El atașează contestaţiei un pomelnic de extrase din presa ultimilor ani, pe care îl reproducem integral mai jos. 


Niște extrase care, în loc să o distrugă pe Diana Șoșoacă, riscă să ridice cota electorală la înălțimi ameţitoare, pentru că fosta senatoare atinge teme extrem 
de neplăcute pentru români, de la măsurile exagerate din pandemie pînă la împingerea României spre o relaţie proastă cu Rusia ori la relaţia de prea mare 
supunere față de UE ori SUA. 


Fragmentele prezentate CCR sunt exact ingredientele electorale care au creat politiciana Șoșoacă, cea care pe cont propriu și-a băgat partidul în 
Parlamentul European, iar acum urcă în sondaje, atit ea, cît și SOS. 


xxx 


A venit, în fine, motivarea deciziei CCR (http://www.activenews.ro/alegeri-2024/BREAKING-A-aparut-Motivarea-CCR-in-Scandalul-Sosoaca- 
DOCUMENTUL-192431) de eliminare a candidatei Șoșoacă din cursa prezidenţială. 


Fără teama de vorbe mari, e decizia care spune rămas bun democraţiei din România. Arogîndu-și puteri pe care nu le au și bazîndu-se pe reclamaţii 
aberante, cei cinci judecători care au votat sîmbătă au deschis cel mai periculos front politic pentru viitor. De acum orice candidat ori partid incomod vor 
putea fi eliminaţi din cursă pe motiv că au făcut cîndva nu știu ce declaraţii în spaţiul public. 


Este, probabil, pentru prima dată cînd un judecător al CCR care a votat împotriva deciziei, afirmă în opinia separată că ai săi colegi au încălcat ei înșiși 
Constituţia și legile ţării votînd pentru eliminarea candidatei Șoșoacă. Dacă are umor, ambasadorul Rusiei la București transmite miine felicitările ţării sale 
celor cinci judecători care au călcat pe cap democraţia din România. (Bogdan Tiberiu lacob (http://inpolitics.ro/ramas-bun- 
democratie_1860084024.html)) 


Prezentăm integral poziţia judecătoarei lulia Scântei (http://www.activenews.ro/alegeri-2024/Opinia-separata-a-judecatoarei-Scantei-in-cazul-Sosoaca- 


Decizia-majoritatii-Curtii-Constitutionale-reprezinta-o-extindere-nejustificata-a-competentelor-acesteia-si-o-incalcare-a-principiilor-fundamentale-ale-statului- 
de-drept-si-ale-democratiei-192436): 


OPINIE SEPARATA 


Având în vedere rolul esenţial al justiției constituționale de a garanta prin interpretare judicioasă și în limitele competenţelor constituţionale, protejarea 


drepturilor și a libertăţilor fundamentale ale oricărei persoane în faţa oricăror abuzuri ale puterii instituţionalizate, inclusiv ale dreptului însuși; Având în 
vedere că scopul prezentei opinii separate nu este acela de a susține sub nicio formă, direct sau indirect, persoane, declarații, conduite, acțiuni, 
comportamente sau gesturi politice, trecute, prezente sau viitoare, făcute sau care ar fi făcute de oricare dintre părţile din dosarele aflate pe rolul Curţii 
Constituţionale, indiferent de calitatea acestora; 


În dezacord cu soluţia adoptată cu majoritate de voturi de Curtea Constituţională în soluționarea Dosarelor nr.3043F/2024 și nr. 3045F/2024 având ca obiect 
două contestaţii formulate împotriva Deciziei Biroului Electoral Central nr. 18D/03.10.2024 privind înregistrarea unei candidaturi și a semnului electoral la 
alegerile pentru Președintele României în anul 2024, formulăm prezenta opinie separată, considerând că instanţa de control constituţional trebuia să 
respingă contestaţiile formulate împotriva Deciziei Biroului Electoral Central nr. 18D/03.10.2024 pentru următoarele motive: 


|. Competenta Curţii Constituţionale în temeiul art. 146 lit. f) din Constituţie 


1. Conform art. 146 lit. f), Curtea Constituţională a României "veghează la respectarea procedurii pentru alegerea Președintelui României și confirmă 
rezultatele sufragiului”. În realizarea acestei competenţe constituționale, instanţei de contencios constituțional i-au fost încredințate de către legiuitor, prin 
legi organice, mai multe atribuţii concrete de verificare, control și validare a procedurilor electorale, pe durata întregului proces electoral pentru alegerea 
Președintelui României, inclusiv cele prevăzute de art. 37 şi 38 din Legea nr.47/1992 privind organizarea și funcţionarea Curţii Constituţionale, republicată în 
Monitorul Oficial al României, Partea |, nr.807 din 3 decembrie 2010, potrivit căror Curtea Constituţională soluţionează contestaţiile cu privire la înregistrarea 
sau neînregistrarea candidaturii la funcţia de Președinte al României, precum și contestaţiile cu privire la împiedicarea unui partid sau a unei formaţiuni 
politice ori a unui candidat de a-și desfășura campania electorală în condiţiile legii. Așadar, în temeiul competenţei prevăzute la art. 146 lit. f) din Constituţie, 
Curtea Constituţională este chemată să vegheze, prin îndeplinirea unor atribuții efective, expres și limitativ prevăzute de legiuitor, la respectarea procedurii 


pentru alegerea Președintelui României, iar actul prin care Curtea finalizează această activitate este hotărârea pronunţată conform art. 11 pct.B, lit. a) din 
Legea nr. 47/1992, care este general obligatorie și are putere numai pentru viitor. 


2. Hotărârea nr. 2 din 5 octombrie 2024, adoptată cu majoritate de voturi, se întemeiază exclusiv pe atribuţia Curţii Constituţionale de a soluţiona 
contestaţiile privind înregistrarea sau respingerea înregistrării candidaturilor sau a semnelor electorale ale unui candidat la alegerile pentru Președintele 
României, atribuţie reglementată la art. 38 din Legea nr. 47/1992 și la art. 31 alin.(1) și (2) din Legea nr. 370/2004. 


3. În toată jurisprudență anterioară a Curţii, întemeiată pe prevederile art. 146 lit. f) din Constituţia, republicată, instanţa de contencios constituțional a stabilit 
că, în cazul contestării înregistrării sau neînregistrării candidaturilor la alegerile prezidenţiale, după caz, competenţa Curţii vizează îndeplinirea de către 
candidaţi a condiţiilor de fond și de formă pentru a fi aleși în funcţia de Președinte al României, prin raportare la decizia Biroului Electoral Central contestată. 


4. Așa cum a reținut însăși Curtea în propria jurisprudenţă, atribuţia de a soluţiona contestaţiile privind înregistrarea sau respingerea înregistrării 
candidaturilor sau a semnelor electorale ale unui candidat la alegerile pentru Președintele României reflectă un contencios electoral special și specializat, 
care se desfășoară numai în faţa Curţii Constituţionale, potrivit unei proceduri derogatorii sub unele aspecte față de aceea de drept comun. Această atribuţie 
a Curţii nu se exercită din oficiu, ci numai la sesizarea formulată de candidaţi, partide politice, organizaţii ale cetățenilor aparținând minorităţilor naţionale, 
alianţe politice, alianţe electorale și alegători, termenul pentru formularea contestaţiilor fiind unul de decădere, iar procedura jurisdicțională în faţa Curţii 
având un caracter de urgenţă. 


5. Contenciosul electoral privind alegerile prezidenţiale este un contencios obiectiv și abstract și nu poate privi comportamente, discursuri, calificări politice 
sau acte de propagandă electorală, specifice unui contencios electoral subiectiv și concret. Atribuţia Curţii prevăzută la art. 31 din Legea nr. 370/2004 se 
realizează exclusiv printr-o verificare a constituţionalităţii unei proceduri legale si a legalităţii condiţiilor de fond si formă prevăzute expres în Constituţie și în 
Legea nr. 370/2004, republicată, cu modificările și completările ulterioare, pentru candidaţii și propunerile de candidatură la alegerile prezidenţiale. Jurisdicţia 
constituțională în materie electorală nu realizează un contencios subiectiv, pentru că nu vizează protecția unor drepturi subiective ale unor particulari 
determinaţi, motiv pentru care procedura în fața Curţii pentru soluţionarea contestaţiilor privind înregistrarea sau respingerea înregistrării candidaturilor se 
desfășoară în temeiul dispozițiilor art.52 din Legea nr.47/1992 privind organizarea și funcționarea Curţii Constituţionale și ale art.68 alin. (1) din Legea 
nr.370/2004 pentru alegerea Președintelui României, fără înștiințarea părţilor, cu participarea obligatorie a reprezentantului Ministerului Public, pe baza 
sesizării și a celorlalte documente aflate la dosar. Atribuţia Curţii este de a verifica îndeplinirea sau neîndeplinirea unor condiţii legale obiective (cu titlu de 
exemplu, respectarea termenului de depunere a propunerii de candidatură, numărul minim al semnăturilor susținătorilor, documentele care trebuie să 
însoțească propunerea de candidatură, eventuale cazuri de interdicţie limitativ prevăzute de Constituţie și lege, la depunerea candidaturii). Prin esenţa lor, 
aceste condiții nu privesc comportamentul, opiniile, afirmaţiile sau atitudinile persoanei care își depune candidatura pentru alegerea Preşedintelui României 
în condiţiile prevăzute de art. 27 din Legea nr. 370/2004, toate aceste aspecte de natură subiectivă făcând parte din sfera libertății de exprimare a celor care 
candidează. Sancţionarea încălcării limitelor libertăţii de exprimare este rezultatul unor proceduri judiciare prevăzute de lege, în sarcina altor instituţii ale 
statului, după o procedură judiciară, iar nu o atribuţie recunoscută expres pentru Curtea Constituţională în realizarea competenţei de a veghea la 
respectarea procedurii pentru alegerea Președintelui României. 


6. Cu privire la competenţa sa de a soluţiona contestaţiile privind înregistrarea sau respingerea înregistrării candidaturilor la alegerile prezidenţiale, Curtea a 
reținut în întreaga sa jurisprudenţă că atât condiţiile de eligibilitate, cât și impedimentele constituționale pentru ca o persoană să fie aleasă în funcţia de 
Președinte al României sunt prevăzute expres și limitativ în Constituţie, respectiv în art. 37 coroborat cu art. 16 alin. (3), art. 36 și art. 40 alin. (3), precum și 
în Legea nr. 370/2004 (art. 28), republicată, cu modificările și completările ulterioare. Totodată, sub aspectul condiţiilor de formă, inclusiv procedurale, Curtea 
a reţinut că Legea nr. 370/2004, la art. 27, stabilește expres aceste condiţii pe care trebuie să le îndeplinească propunerile de candidatură pentru alegerea 
Președintelui României. 


7. Astfel, pot candida la alegerile pentru Președintele României persoanele care îndeplinesc condiţiile prevăzute la art. 37 din Constituţie, coroborat cu art. 
16 alin. (3), art. 36 şi art. 40 alin. (3) din Constituţie, iar propunerile de candidaţi (candidaturile) la alegerile pentru Președintele României trebuie să 
îndeplinească condiţiile legale expres prevăzute la art. 27 alin. (1) şi (2) din Legea nr. 370/2004, republicată, cu modificările și completările ulterioare. 


8. În opinia noastră, în total dezacord cu toată jurisprudenţa Curţii în materia contenciosului electoral privind alegerile prezidenţiale, hotărârea majorităţii 
pronunţată în soluționarea contestaţiilor ce fac obiectul Dosarelor nr.3043F/2024 și nr. 3045F/2024 nu se întemeiază pe niciuna dintre aceste condiţii 
obiective de fond și de formă, reglementate expres prin Constituţie și prin lege organică. Nicio dispoziţie constituţională sau legală nu permite Curţii 
Constituţionale ca, pe calea interpretării propriei competenţe (la rândul ei, expresă și limitativ prevăzută de Constituţie si lege), să-și extindă și să 
completeze sfera atribuţiei de soluţionare cu două noi condiţii pentru depunerea candidaturilor, condiţii care au o vădită natură subiectivă (întrucât vizează 
aspecte ce ţin de comportamentul, opiniile și declaraţiile unei persoane) și care nu au fost prevăzute nici în Constituţie, nici în Legea nr. 370/2004 sau Legea 
nr. 47/1992. 


9. Noile condiţii de fond considerate în opinia majoritară ca fiind necesare a fi îndeplinite de persoanele care candidează la alegerile pentru Președintele 
României în sau începând cu anul 2024, sunt cele „care rezultă din formula sacrosantă a jurământului depus de persoana aleasă în funcţia de Președinte al 
României”, respectiv obligaţia de a respecta Constituţia și obligaţia de a apăra democraţia, acestea reflectând "atașamentul candidatului la valorile 
constituționale”. Hotărârea majorităţii impune neechivoc și cu caracter definitiv și general obligatoriu, ca cele două obligaţii să devină condiţii de fond pentru 
depunerea candidaturilor, deși nu sunt stabilite expres prin Constituţie sau prin Legea nr. 370/2004 și, pe cale de consecinţă, să fie verificate prealabil 
înregistrării candidaturii la alegerile prezidenţiale. Așadar, prin interpretarea propriei competenţe, prin opinia majorităţii, se adaugă în Legea nr. 370/2004 noi 
condiţii de fond pentru depunerea candidaturilor și completează procedura legală cu atribuţii noi privind verificarea îndeplinirii acestor condiţii anterior 
înregistrării candidaturii, de către Biroul Electoral Central. Or, Legea nr. 370/2004 a limitat competenţa acestuia de a verifica îndeplinirea condiţiilor de fond și 
de formă doar la cele prevăzute de respectiva lege pentru candidaturi [art. 29 alin.(1)]. 


10. În realitate, prin interpretarea propriei atribuţii constituționale de la art. 146 lit.f), prin hotărârea majorităţii, se legiferează în afara competenţei Curţii 
Constituţionale, două noi condiţii de eligibilitate, considerându-le condiţii de fond implicite, pe care tot Curtea le verifică, chiar în procedura soluționării 
contestaţiei ce face obiectul Dosarului nr.3043F/2024, așadar praeter legem. 


11. În considerarea celor de mai sus, considerăm inadmisibile criticile formulate în contestaţia ce face obiectul Dosarului nr.3043F/2024. 
II. Cu privire la conţinutul argumentativ al Hotărârii nr. 2 din 5 octombrie 2024 


12. In esenţă, prin hotărârea majorităţii se constată că un comportament al unei persoane — candidat la funcţia de Președinte al României, evaluat prin 
prisma unor conduite, opinii şi declaraţii publice, este contrar Constituţiei, pentru că nu este un comportament constituţional responsabil și apt să susțină 
funcţia Președintelui României de a veghea la respectarea Constituţiei, iar această constatare se concretizează într- o veritabilă interdicţie de a candida 
pentru candidatul respectiv, fiindu-i astfel eliminat un drept electoral — dreptul de a fi ales. 


13. Or, în ordinea constituțională și legală, inclusiv în jurisprudenţa Curţii, drepturile electorale pot fi interzise doar în situaţiile expres si limitativ prevăzute de 
Constituţie (art. 37 coroborat cu art. 16 alin. (3) și art. 40 alin.(3) și de lege. Astfel, dispoziţiile art. 28 din Legea nr. 370/2004 stabilesc interdicții exprese de a 
candida la alegerile prezidenţiale pentru persoanele care, la data depunerii candidaturii, nu îndeplinesc condiţiile prevăzute la art. 37 din Constituţia 
României, republicată, pentru a fi alese sau care au fost alese anterior, de două ori, ca Președinte al României, precum și pentru persoanele care, la data 
depunerii candidaturii, au fost condamnate definitiv la pedepse privative de libertate pentru infracţiuni săvârșite cu intenţie, dacă nu a intervenit reabilitarea, 
amnistia postcondamnatorie sau dezincriminarea. Totodată, interzicerea exercitării, pe o perioadă de la unu la 5 ani, a unuia sau mai multora dintre 
următoarele drepturi (dreptul de a fi ales în autorităţile publice sau în orice alte funcţii publice, dreptul de a alege) este reglementat ca pedeapsă 
complementară în condiţiile art. art. 66 alin. (1) lit. a) și d) din Codul penal. 


14. Interdicţiile constituționale și legale menţionate mai sus nu sunt incidente în cazul persoanei a cărei candidatura la alegerile prezidenţiale din anul 2024 a 
fost contestată în Dosarul nr. 3043F/2024, neexistând o hotărâre judecătorească definitivă de interzicere a dreptului acestei persoane de a fi aleasă care să 
fi fost depusă la dosar. 


15. Considerăm că procedura legală pentru depunerea candidaturii, respectiv cea de contestare a candidaturii la alegerile prezidenţiale sunt aspecte care 
influențează caracterul efectiv al unui drept electoral. În absenţa unuia dintre cazurile expres prevăzute de Constituţie sau de lege, menţionate mai sus, 
apreciem că, prin interpretarea propriei competenţe, Curtea Constituţională nu poate să stabilească noi condiţii de eligibilitate a căror neîndeplinire 
constatată direct de Curte, să conducă la interdicţia de a candida. 


III. Dreptul la un proces echitabil 


16. Hotărârea majorităţii a convertit contenciosul electoral obiectiv prevăzut de lege într-un contencios electoral subiectiv prin asumarea verificării 
comportamentelor, faptelor, declaraţiilor unui candidat la funcţia de Președinte al României. Această convertire nu fost însoţită și de garanţiile specifice 
dreptului la un proces echitabil: asigurarea contradictorialităţii, asigurarea dreptului la apărare al persoanei al cărei comportament neconstituțional este 
evaluat și asigurarea unei proceduri de administrare și contestare a probelor/soluției. 


Într-o altă competenţă a Curţii care privește judecarea contestaţiilor care au ca obiect constituționalitatea unui partid politic, toate aceste garanții ale dreptului 
la un proces echitabil sunt asigurate potrivit Legii nr. 47/1992, fiind prevăzuta judecarea contestației pe baza probelor administrate, cu citarea 
contestatorului, a partidului politic a cărui constituționalitate este contestată și a Ministerului Public. Cu atât mai mult în cazul unei condiţii de eligibilitate care 
ar afecta însuși dreptul electoral de a fi ales al unei persoane, apreciem că legiuitorul, dacă ar fi considerat să legifereze o astfel de condiţie, ar fi prevăzut și 
garanţiile necesare respectării dreptului la un proces echitabil. 


17. In concluzie, considerăm că legiuitorul a reglementat expres și limitativ cadrul legal pentru exercitarea unui contencios electoral obiectiv care permite 
verificarea unor condiţii legale obiective si care are ca finalitate asigurarea unui proces electoral echitabil și just. Alte condiţii care vizează comportamente, 
fapte, declarații ale unui candidat conferă contenciosului electoral un caracter subiectiv, iar procedura în cadrul acestuia nu poate fi derulată în absența 
cadrului legal privind un proces echitabil, cu toate garanţiile procesuale aferente acestuia, conform jurisprudenţei Curţii Constituţionale și a Curţii Europene a 
Drepturilor Omului. 

